**Správa o hospodárení SAG za rok 2015 a rozpočet na rok 2016**

V druhom roku svojho funkčného obdobia Výbor SAG pod vedením Miroslava Poliaka pokračoval v konsolidácii finančnej situácie. Schválil vyrovnaný rozpočet, ktorým sa riadil počas celého roka 2015. Konečný stav čerpania rozpočtu je uvedený v nasledujúcej tabuľke:

|  |  |  |  |
| --- | --- | --- | --- |
| **Položka** | **Plán** | **Poznámka** | **Plneniek 31.12.2015** |
| **Príjmy** |  **3 600,00 €**  |   |  **6 755,02 €**  |
| Členské |  700,00 €  |   |  705,00 €  |
| Podiel zaplatenej dane 2 % |  200,00 €  |   |  604,42 €  |
| Telekom grant (Ponis) |  1 000,00 €  | účelovo viazaný na financovanie účasti žiakov a študentov na MSR a Slovenskom festivale Go |  1 000,00 €  |
| Dotácia z MŠ  |  700,00 €  | účelovo viazaná: Odmeny športovcov za výsledky dosiahnuté v roku 2014 a trénerov mládeže |  700,00 €  |
| úroky |  - €  |   |  0,60 €  |
| Dary |  1 000,00 €  |   |  3 745,00 €  |
| **Výdavky** |  **3 530,00 €**  |  |  **3 754,27 €**  |
| EGF -členské |  200,00 €  |   |  200,00 €  |
| IGF- Členské |  130,00 €  |   |  186,00 €  |
| Daň z úrokov |  - €  |   |  0,09 €  |
| Réžia a služby |  200,00 €  | vedenie účtu, doména, potvrdenia k žiadostiam, notárske overenia ... |  142,29 €  |
| Odmena športovci |  200,00 €  | športovec Lisý Pavol za 1. miesto na MEJ - súťaž jednotlivcov |  200,00 €  |
| Odmena tréneri |  500,00 €  | tréner Pálenčár Ladislav za celoživotnú prácu s mládežou a životné jubileum 60 rokov |  500,00 €  |
| GPS |  200,00 €  | ceny |  200,00 €  |
| Medajly pre majstrovstvá |  150,00 €  | rengo, páry, 9x9, 13x13, ženy, muži, ženy, juniori, bleskovky |  100,89 €  |
| MSR |  906,00 €  | org. výdavky, ceny, konferencia (Pontis: 56E doprava + 500E ubytovanie) |  1 085,00 €  |
| Festival Go |  694,00 €  | (Pontis: 144E doprava + 300E ubytovanie) |  790,00 €  |
| Košický turnaj (na ďalekom východe) |  350,00 €  | poslané na účet Go klubu Košice |  350,00 €  |

Vyššie výdavky oproti plánu boli schválené na rokovaniach výboru a zodpovedajú vyšším príjmom a v niektorých prípadoch tiež súvisia s účelovo viazanými darmi, ktoré asociácia obdržala počas roka.

Ku koncu roka 2015 ani v súčasnosti asociácia neeviduje žiadne záväzky. Majetok tvoria len finančné prostriedky a jeho stav ku koncu roka je nasledovný:

|  |  |  |
| --- | --- | --- |
| **Stav majetku k** | **31.12.2015** | **31.12.2014** |
| Bankové účty |  6 508,31 €  | 3 561,78 € |
| Pokladňa |  131,34 €  | 77,12 € |
| **Spolu** | **6 639,65 €** | **3 638,90 €** |

Aj keď uvedené čísla vyzerajú pomerne optimisticky, reálna situácia je z dlhodobého pohľadu skôr pesimistická. Väčšina príjmov v uplynulom roku má jednorazový charakter (vrátane dotácie Pontis) a nebudú sa v budúcnosti opakovať.

Nepodarilo sa zvýšiť príjmy zo štátnych dotácií. Podali sme síce žiadosti v roku 2015 aj v roku 2016, ale v rámci platných pravidiel nie sme schopní získať žiadny významnejší príspevok. V roku 2015 sme obdržali 700 € a v roku 2016 je to len 200 €, ktoré sú účelovo viazané a nedajú sa použiť na financovanie činnosti.

Nový zákon o športe túto situáciu nezmenil, skôr zhoršil a do budúcnosti treba počítať s tým, že žiadne príspevky z MŠ nedostaneme. Je otázne, či má zmysel žiadosti o dotáciu ďalej podávať.

Jediné príjmy, s ktorými možno trvalo počítať sú členské príspevky a podiely na zaplatenej dani (2%), preto sa obraciame k členskej základni o pomoc a podporu asociácie týmto spôsobom. Hlavným cieľom do budúcnosti v oblasti hospodárenia je hľadanie nových zdrojov príjmov.

Čo sa týka výdavkov, možno konštatovať, že sa nám ich v roku 2015 podarilo významne zredukovať pri udržaní v podstate všetkých aktivít z minulosti. Všetky činnosti súvisiace s fungovaním asociácie sú vykonávané ako dobrovoľnícka práca bez nároku na odmenu.

Rozpočet SAG na rok 2016 schválil výbor opäť ako vyrovnaný. Štruktúra výdavkov je podobná minulému roku, ich výška však zodpovedá očakávaným príjmom. Výnimku tvorí podpora mládeže, ktorá nahradila dotáciu pre Košický turnaj.

|  |  |  |
| --- | --- | --- |
| **Položka** | **Plán** | **Poznámka** |
| **Príjmy** |  **2 200,00 €**  |   |
| Členské |  700,00 €  | vychádza zo skutočnosti 2015 |
| Podiel zaplatenej dane 2 % |  500,00 €  | vychádza zo skutočnosti 2015 |
| Dotácia z MŠ  |  200,00 €  |  |
| Dary |  1 000,00 €  | treba očakávať zásadný pokles oproti roku 2015 |
| **Výdavky** |  **2 150,00 €**  |  |
| EGF -členské |  200,00 €  | vychádza zo skutočnosti 2015 |
| IGF- Členské |  130,00 €  | vychádza zo skutočnosti 2015 |
| Réžia a služby |  150,00 €  | vedenie účtu, doména, potvrdenia k žiadostiam, notárske overenia ... |
| Propagácia Go |  200,00 €  | nový leták o go, brožúrky EGF |
| Odmena športovci |  200,00 €  | športovec Lisý Pavol za 1. miesto na MEJ - súťaž jednotlivcov |
| GPS |  200,00 €  | ceny do Grand Prix Slovakia |
| Medaile pre majstrovské kategórie |  120,00 €  | rengo, páry, 9x9, 13x13, ženy, muži, ženy, juniori, bleskovky |
| MSR |  450,00 €  | org. výdavky, ceny, príspevky na účasť, konferencia (150E je viazaných na dotovanie účasti mládeže\* na MSR v niektorej z juniorských kategórií, max. 30E na osobu) |
| Festival Go |  350,00 €  | org. výdavky, ceny príspevky na účasť (100E je viazaných na dotovanie účasti mládeže\*, max. 20E na osobu) |
| Podpora mládeže\* |  350,00 €  | Spôsob použitia týchto prostriedkov je zverejnený na stránke SAG |
| \* Mládežou sa rozumejú tí členovia SAG, ktorí sa podľa platných pravidiel môžu zúčastniť MEJ v niektorej z kategórií a majú zaplatené členské v danom kalendárnom roku |

Ak budú skutočné príjmy vyššie, môže výbor rozpočet upraviť.

V Bratislave 31.3.2016

Juraj Waczulík

Hospodár SAG